fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi en fi fi sv fi fi fr fi fi de fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi
Tarinatädin värityskuvat - Tarinatädin värityskuvat
ryhmän jokaisen jäsenen ääni pääsee kuuluviin luonnon ja
Värityskuvan käytöllä on lukuisia mahdollisuuksia niin yhteistyön,
Miten sinä hyödyntäisit ryhmäsi kanssa värityskuvaa,
jonka voit tilata juuri teidän tarpeisiin sopivaksi?
Inspiroi mielikuvitusta ja avaa uusia maailmoja luovuuden kautta.
Kutkuttaa tarinankerrontanystyröitä ja auttaa täten niin ilmaisu- kuin lukutaidonkin kehittämisessä.
Lisää yhteisöllisyyttä ja toisista välittämistä.
Jokaisen ideat ovat arvokkaita ja tulevat näkyviksi, kaikkien ääni pääsee kuuluviin ja jokainen saa mahdollisuuden olla esillä kielitaidosta ja/tai ujoudesta huolimatta.
Mahdollistaa ryhmän yhteisten tavoitteiden visualisoimisen tai muiden aiheiden esiin nostamisen, kuten kiusaamisen ehkäisemisen lasten vahvuuksien kautta tms.
Voit lukea lisää lapsiryhmille suunnatuista värityskuvatapaamisista tai nauttia ilmaisista värityskuvista ja uutisista tilaamalla uutiskirjeeni. Silloin saat aina ensimmäisenä tiedon uusista värityskuvista ja värityskuvatapaamisten saatavuudesta sekä muita mukavia uutisia värityskuvien maailmasta.
Minulle voi lähettää kommentteja, viestejä, ideoita ja toiveita – On ihanaa nähdä, miten mustavalkoiset piirrokseni heräävät eloon käsissäsi!
Ota yhteyttä yhteydenottolomakkeella ja kerro
toiveistasi, tapaamisen ajankohdasta sekä lapsiryhmästä (koko ja ikä).
Toteutan värityskuvia alakoulun 1-3. luokille ja esikouluryhmille.
– Lapsista on inspiroivaa nähdä taiteilija työssään ja saada oma hahmonsa näkyväksi –
Mikä olisi mukavampaa kuin tilata omaan luokkaan taiteilija vierailemaan ja
seurata kun ryhmän jokainen henkilö saa ideansa näkyväksi ja äänensä kuuluviin valitsemansa hahmon piirtyessä paperille?
Värityskuvasta on iloa pitkäksi aikaa, koska siitä voi kertoilla tarinoita aina uudestaan ja uudestaan.
”Piirustukset oli omaperäisiä, hienoja, maagisia ja hauskoja.”
Värityskuvaan voi valita valmennuksellisia teemoja lasten luonteenvahvuuksia, unelmia tai vaikka ystävällisten tekojen herättelemistä kiusaamisen ehkäisemistä ajatellen tai se voi perustua erittäin ryhmäyttävään omien suosikkipuuhien kertomiseen, joiden avulla lapset tulevat tutuiksi toisilleen.
Värityskuvan pohjalta muodostuu mainioita tarinoita lasten värittäessä omia kopioitaan. Värityskuvaan voi räätälöidä suurempiakin kokonaisuuksia lukuvuoden ohjelmistoon seuraten opetussuunnitelman tavoitteita ja teemoja.
Värityskuvatapaaminen katkaisee arjen mukavalla tavalla ja inspiroi kohti uutta yhdistämällä koko ryhmän huomaamaan toisensa uudella tavalla.
Värityskuvan aihe ja kuvamaailma kumpuavat teidän ideoistanne ja ryhmänne tarpeista, minä toimin ikään kuin värityskuvakoneena ja toteutan toiveita!
Mitään erityisjärjestelyjä ei tarvita. Riittää, että pohditte ennen tapaamista lähettämääni ennakkotehtävää yhdessä lasten kanssa, jotta varmasti kaikki pääsevät mukaan kuvaan, vaikka olisivatkin poissa kyseisenä päivänä.
Värityskuva toteutetaan tussipiirroksena A4/A3-kokoon. Hahmojen määrä on maksimissaan noin 30/värityskuva (Jokainen saa oman hahmonsa kuvaan!) Kuvissa riittää siis yksityiskohtia ja vilinää! Aikaa tapaamiseen tulee varata yhdestä kahteen oppituntia ryhmän koosta riippuen.
Lähetä varauksesi ja tiedustelusi yhteydenottolomakkeella
Värityskuvatapaamiset järjestetään pääkaupunkiseudulla luokassa, muualle Suomeen sähköpostilla.
Sovitaan värityskuvan sisällöstä noin viikkoa ennen tapaamista joko ennakkotehtävän merkeissä tai muutoin.
Tapaaminen kestää 1-2 oppituntia ryhmän koosta riippuen. Kuvan luonnostelu tapahtuu luokassa.
Värityskuva tussataan valmiiksi ja toimitetaan opettajalle sähköisesti. Tulosta koko luokalle ja tarinointi voi alkaa!
Mukana tulee myös inspiraatiomoniste värityskuvan kanssa työskentelyyn.
Jo yli 800 toivetta piirrettynä!
Tarinatädin vierailut pääkaupunkiseudun ulkopuolella tai tarpeen mukaan lähelläkin voidaan toteuttaa virtuaalisesti eli sähköpostin välityksellä. Värityskuvan piirrosprosessi kuitenkin videoidaan tai muilla tavoin tuodaan näkyväksi ja luokka saa kokonaisvaltaisen kokemuksen tapaamisesta joka tapauksessa valmiin värityskuvan vastaanottaessaan.
”Oppilaat rakastuivat värityskuvaan. Ihmettelivät että miten on mahdollista, että osaat lukea heidän ajatuksiaan. Kaksi tuntia meni ihan siivillä ja vielä muillakin tunneilla aina joku oli paperin kimpussa. Ehkä vähän taas huomenna jatketaan ja täytyy myös jossain vaiheessa kirjoittaa tarinoita… Meillä ei ole koulukuvausta niin onpahan luokka nyt ikuistettu mitä upeimmalla tavalla. ”
”Kiitos viimeisestä! Oli hauska seurata miten innoissaan lapset tarttuivat väritystehtävään. He kyselivät toisiltaan aluksi kuka kukin on ja oppivat nopeasti kaikki hahmot ulkoa, sanoivat esim “mä väritän sut tosi hienoksi/hurjaksi”. Kopioita otettiin lisää ja kuvia on väritetty ainakin jo kahdet kappaleet. Tehtävästä on jo kulunut viikkoja ja he yhä palaavat hahmoihinsa ja keskustelevat niistä. Tämä oli myös hyvä kynäharjoitustehtävä, joillekin oli vaikeata pysyä reunojen sisäpuolella, jotkut valitsivat värittää vähän ekspressiivisemmin. Kuvia väritettiin hartaudella ja keskittyneesti, jotkut värittävät niitä yhä.”
Värityskuvatapaamisen hinta on 10 €/hahmo (sis. alv 24 %).
Minimisumma 150 € kattaa 15 hahmoa taustoineen värityskuvaan.
Suositeltavaa olisi, että jokainen lapsi saisi oman hahmonsa kuvaan,
mutta on myös mahdollista toteuttaa kuva pareittain tai pienryhminä yhteiset hahmot erilaisten teemojen kautta miettien.
Värityskuvatapaaminen voidaan järjestää henkilökohtaisella visiitillä koululuokkaan
pääkaupunkiseudulla tai kehyskunnissa riippuen julkisen liikenteen yhteyksistä,
Mahdolliset matkakulut lisätään hintaan.
Lähetä varauksesi ja tiedustelusi yhteydenottolomakkeella
Luonto ja luovuus sekä mielikuvituksen voima ovat taiteilija/elämäntaitovalmentaja Elina Puohiniemen elämän suola. Tarinatädin värityskuvien avulla on helppo kannustaa lasta tulemaan nähdyksi ja kuulluksi sekä vahvistamaan samalla luontosuhdetta.
ja saat ensimmäisenä kuulla uusista värityskuvista!
vinkkejä värittämiseen ja tarinointiin.
Ilmestyy noin kerran kuussa!
Kiitos! Kurkkaa seuraavaksi sähköpostiisi ja vahvista uutiskirjetilauksesi.
© elinap - Elina Puohiniemi 2015-2021